
	ACTA 


	Expedient núm.: 
	Òrgan col·legiat: 

	JGL/2022/46 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	14 de novembre de 2022 

	Durada 
	des de les 19.00 fins a les 21.50 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/45 de la Junta de Govern Local de la sessió duta a terme el dia 7 de novembre de 2022, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AFERS SOCIALS
	Expedient 2180/2022. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’un targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar a al sol·licitant la targeta d’aparcament individual número 25207-2022-262-6092G.


AIGÜES
	Expedient 2191/2022. Revisió facturació aigua 2n trimestre de 2022 – c/ del Blat

	Favorable
	Tipus de votació: unanimitat

	Vista la sol·licitud de revisió de la facturació d’aigua d’un immoble situat al carrer del Blat, corresponent al 2n trimestre de 2022, ja que té un consum molt elevat;
Vist que s’ha comprovat un error en la lectura del comptador;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que per a la facturació del 2n trimestre de 2022 s’aplicarà un consum de 0 m3. Si el rebut està pagat, es farà un abonament al compte bancari per la diferència d’imports; si el rebut està pendent de pagament, es girarà un nou rebut amb l’import que correspongui després d’aplicar el consum esmentat.


	Expedient 2183/2022. Fons d’emergència social

	Favorable
	Tipus de votació: unanimitat

	Vist l'informe emès per l'assistent social de l'Ajuntament, exp. 2019/00153 FS2022, i a proposta dels regidors delegats de Serveis i Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda atorgar per pagar l'alta del comptador de subministrament d'aigua d'un habitatge un ajut de cent seixanta-tres euros amb seixanta-sis cèntims (163,66 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


CONTRACTACIÓ
	Expedient 513/2022. Contracte obert simplificat abreujat de subministrament – taquilles intel·ligents per al petit comerç de Solsona

	Favorable
	Tipus de votació: unanimitat

	Per Junta de Govern Local de 19 de setembre de 2022, s'exposa que el mateix dia 19 de setembre s'han obert els sobres digitals "únics" que contenen la documentació administrativa i la valorable automàticament per a la contractació del subministrament "Taquilles intel·ligents pel petit comerç de Solsona" a l'empresa Frigikern, SL.
D'acord amb el certificat de l'eina Sobre Digital, els licitadors que han presentat proposicions són els següents: Columat Smart Systems SL i Frigikern, SL.
De l'obertura de les proposicions susceptibles de valoració automàtica se'n deriven els resultats següents:
- Documentació administrativa: Les dues empreses presenten els corresponents DEUC degudament signats.
- Valoració econòmica:
El licitador que realitzi la millor oferta obtindrà una puntuació màxima de 40 punts, les restants ofertes puntuaran de forma proporcional respecte a la millor oferta. S'aplicarà la fórmula relacionada a la clàusula setzena del plec de clàusules administratives particulars.
Licitadors
Oferta econòmica de l’Import del contracte (IVA inclòs)
Baixa en relació al pressupost de licitació
Columnat Smart Systems
27.453,45€
20,99%
Frigikern, SL
19.722,92€
43,25€
L'oferta de Frigikern, SL és declarada baixa temerària, però s'acorda requerir la justificació i, per Junta de Govern Local de 17 d'octubre de 2022, s'accepta la justificació presentada per l'empresa i se li adjudica el contracte.
L'11 de novembre de 2022, l'adjudicatari Frigikern, SL, presenta renúncia a la signatura del contracte al·legant canvis en la infraestructura IT que no permeten complir amb l'arquitectura sol·licitada en el plec (registre d'entrada 2022-E-RE-1456).
L'article 153.4 de la Llei 9/2017, de 8 de novembre, de contractes del sector públic; de formalització del contracte classificació de les ofertes i adjudicació del contracte, estableix que, quan per causes imputables a l'adjudicatari no s'hagi formalitzat el contracte dins el termini indicat, el contracte s'ha s'ha d'adjudicar al licitador següent per l'ordre en què hagin quedat classificades les ofertes.
Per l'exposat, el segon licitador és Columnat Smart Systems, que presenta oferta adequada als plecs de clàusules administratives particulars i plec de prescripcions tècniques.
Examinada la documentació que l'acompanya, i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014.
A proposta del regidor delegada de Desenvolupament local, 
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
Primer. Admetre la renúncia a la signatura del contracte de subministrament "Taquilles intel·ligents pel petit comerç de Solsona", presentada per l'empresa Frigikern, SL (registre d'entrada 2022-E-RE-1456).
Segon. Adjudicar el contracte pel subministrament "Taquilles intel·ligents pel petit comerç de Solsona" a l'empresa Columnat Smart Systems amb CIF núm. B67267146, en les condicions que figuren en la seva oferta i les que es detallen en els plecs de clàusules administratives particulars i de prescripcions tècniques; i d'acord amb l'oferta presentada:
· Pressupost d'adjudicació: 22.688,80 € , i 4.764,65 € (21% d'IVA), el que fa un total de 27.453,45 € (IVA inclòs).
· Anys oferts de manteniment de la plataforma: 2 anys addicionals de manteniment (total 4 anys).
· Temps de resposta en la resolució de les incidències crítiques: 4 hores de reducció (essent 8 hores de temps de resposta).
Tercer. Disposar la despesa corresponent de conformitat amb allò que s'ha fixat en l'informe d'intervenció.
Quart. Traslladar el present acord a la intervenció i a la tresoreria a l'efecte de practicar les anotacions comptables que procedeixin.
Cinquè. Publicar anunci d'adjudicació en el perfil de contractant en el termini de 15 dies.
Sisè. Notificar el present acord als licitadors que no han resultat adjudicataris.
Setè. Notificar al licitador adjudicatari i citar-lo per a la signatura del contracte en el termini dels 5 dies hàbils següents a la notificació de l'adjudicació.
Vuitè. Publicar anunci de formalització del contracte en el perfil de contractant en un termini no superior a quinze dies després de la formalització del contracte i amb el contingut contemplat en l'annex III de la Llei 9/2017 de 8 de novembre, de contractes del sector públic.


	Expedient 1758/2022. Contracte menor d'obra – substitució de l’enllumenat existent al terreny de joc del camp de futbol de Solsona per llums de tecnologia led

	Favorable
	Tipus de votació: unanimitat

	El 26 d'octubre de 2022, el regidor delegat d'Esports, Joan Parcerisa i Albacete, emet informe justificatiu de la necessitat de contractar l'obra per a la substitució de l’enllumenat existent al terreny de joc del camp de futbol de Solsona per llums de tecnologia led.
La motivació que justifica el contracte és la necessitat de reduir el consum energètic de la instal·lació, així com la potencia instal·lada, alhora que es proporciona un enllumenat adient i renovat per a la pràctica del futbol en particular i l’esport en general; per tant, la contractació es considera convenient per l'interès públic que represent.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 45316100-6 Instal·lació d’aparells d’enllumenat exterior.
El pressupost d'aquesta obra és inferior a 40.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat pressupostos a set empreses amb capacitat d'obrar i habilitat professional per a la seva realització. L'única empresa que ha presentat pressupost en temps i forma és Indesol del Solsonès, SL.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor d'obra per la substitució de l’enllumenat existent al terreny de joc del camp de futbol de Solsona per llums de tecnologia led, a Indesol del Solsonès, SL, amb CIF núm. B25499930, per un import de de 27.272,73 € (sense IVA) i 5.727,27 € (21% d’IVA), el que fa un total de 33.000,00 €.
Segon. Autoritzar i disposar la despesa amb càrrec a l'aplicació pressupostària 3420.63900 amb càrrec a l'exercici 2022.
Tercer. Designar com a responsable de l’execució l’enginyer de l'Ajuntament.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari.


DESENVOLUPAMENT LOCAL
	Expedient 2189/2022. Bases reguladores de les subvencions de la campanya de Nadal “Jo compro a Solsona”

	Favorable
	Tipus de votació: unanimitat

	Atès que el comerç és un sector estratègic per a l’economia del municipi i té un valor incalculable a l’hora de vertebrar el teixit econòmic i social de Solsona;
Atès que l’Ajuntament de Solsona té com un dels seus eixos d’actuació la preservació i el desenvolupament del teixit econòmic del municipi;
Atès que, des de la regidoria de Desenvolupament Local, s'han redactat unes bases que tenen com objecte regular el procediment i les condicions per a l'atorgament de subvencions en règim d'assignació directa de la campanya de Nadal "Jo compro a Solsona" amb l'objectiu de dinamitzar el comerç local;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. Aprovar inicialment les bases reguladores de les subvencions de la campanya de Nadal “Jo compro a Solsona” consistents en el sorteig de vals de compra bescanviables en comerços locals, que es transcriuen en forma d'annex.
Segon. Sotmetre l’acord a informació pública per un termini de 20 dies hàbils, mitjançant anunci publicat al Butlletí Oficial de la Província de Lleida, i al taulell d’anuncis i al web de la Corporació a fi que es puguin presentar reclamacions i/o al·legacions.
Tercer. L’acord d’aprovació de les esmentades bases es considerarà elevat a definitiu en cas que no es presenti cap reclamació ni al·legació durant el termini d’informació pública.
Annex
"Bases reguladores de les subvencions de la campanya de Nadal "Jo compro a Solsona" consistents en el sorteig de vals de compra bescanviables en comerços locals
Article 1. Objecte de les bases
1. Aquestes bases tenen com a objecte regular el procediment i les condicions per a  l’atorgament de les subvencions en règim d’assignació directe de la campanya de Nadal “Jo compro a Solsona” promoguda per l’Ajuntament de Solsona amb l’objectiu de dinamitzar el comerç local.
2. Concretament, les subvencions seran en forma de vals de compra anomenats “quartos” que les persones beneficiàries adquiriran mitjançant sorteig i que podran bescanviar als comerços del municipi adherits a la campanya pels béns i/o serveis propis de cada establiment d’acord amb l’article 3 d’aquests bases.
3. Es podran adherir a la campanya tots els establiments comercials i de serveis, sense excloure’n cap tipologia, que tinguin el domicili social al municipi de Solsona amb una superfície comercial inferior a 400 m2.
Article 2. Règim jurídic
1. Aquests ajuts estan sotmesos al règim jurídic de subvencions regulat a la Llei 38/2003, de 17 de novembre, general de subvencions i el Reial decret 887/2006, de 21 de juliol, pel qual s'aprova el Reglament de la Llei general de subvencions.
2. Pel que fa a la tramitació administrativa general resta sotmès a la Llei 39/2015 de l’1 d’octubre, del procediment administratiu comú de les administracions públiques.
Article 3. Funcionament de les subvencions
1. La persona potencialment beneficiaria podrà optar a la subvenció mitjançant les butlletes que s’entregaran després de comprar en algun dels comerços adherits a la campanya. Cada butlleta estarà identificada amb un codi diferenciat que s’haurà d’introduir en una plataforma electrònica per saber si està premiat o no. Hi hauran butlletes premiades amb vals per valor de 20,00 € o 50,00 € i butlletes sense premiar. El resultat s’obtindrà en el mateix moment de fer la validació.
2. En cas d’obtenir una butlleta premiada el funcionament serà el següent:
a) A través de la mateixa plataforma electrònica la persona beneficiària introduirà les seves dades personals i farà l’acceptació de la subvenció i del contingut d’aquestes bases. Un cop fet això, la persona beneficiaria rebrà un correu electrònic amb un document en pdf amb els vals. Aquest document amb els vals es podrà imprimir o bé utilitzar-se en format electrònic.
b) Cada val tindrà un identificador únic i indivisible que permetrà desactivar-lo en el moment de bescanviar-se en un establiment o comerç per un producte o servei. D’aquesta manera, el val ja no es podrà tornar a utilitzar.
c) Els vals de compra seran nominals i estaran associats al DNI/NIE/passaport de la persona beneficiària que sortirà imprès en els vals un cop generats. Els vals hauran de ser utilitzats obligatòriament en els comerços i establiments per la persona beneficiaria. No es contempla que sigui una tercera persona qui en pugui fer ús.
d) Aquests vals de compra es podran bescanviar per béns i serveis en els comerços i establiments de Solsona adherits a la campanya d’acord amb el punt 3 de l’article 1 d’aquestes bases fins al 25 de desembre del 2022. No es podrà tornar canvi dels vals.
3. En cas d’obtenir una butlleta no premiada el funcionament serà el següent:
a) A través de la mateixa plataforma electrònica, un cop verificat que l’identificador de la butlleta no està premiada, les persones que ho vulguin podran introduir les seves dades personals i entraran en el sorteig de paquets de vals per valor de 500,00 €.
b) El sorteig es farà públic en streaming a través de les xarxes socials.
c) L’entrega dels vals a les persones premiades es farà en mà i seguiran el mateix procés de validació i traçabilitat que el punt 2 d’aquest article.
4. Excepcionalment, qui no tingui mitjans electrònics per fer la validació de la butlleta per Internet podrà fer-ho físicament a l’OAC de l’Ajuntament de Solsona i recollir els vals en cas de resultar premiats.
5. Els comerços i establiments adherits a la campanya es publicaran via web perquè puguin ser accessibles per a les persones beneficiàries i es col·locarà un distintiu físic d’adhesió a l’entrada de cada establiment o comerç adherit.
6. Els comerços i establiments, quan recullin els vals, els hauran de desactivar mitjançant un codi d’usuari que serà facilitat a cada comerç i establiment adherit a través d’una pàgina web. Els comerços podran consultar en tot moment el número de vals recollits per tal de poder tenir un control i poder emetre les factures.
7. Els vals de compra seran compatibles amb rebaixes o promocions i s’hauran d’aplicar sobre l’import final del producte o servei ja rebaixat.
8. No es podran fer devolucions de productes adquirits en vals ni en euros ni en vals. El producte haurà de ser bescanviat per un altre producte al mateix establiment. L’establiment podrà emetre un val de compra propi de l’establiment si ho creu oportú.
9. Els comerços i establiments adherits bescanviaran els vals de compra per euros mitjançant transferència bancària d’acord amb l’article 7 d’aquestes bases.
1. Article 4. Import i quantitat màxima de les subvencions
2. Les persones beneficiàries d’aquesta subvenció que obtinguin una butlleta premiada rebran vals de compra per valor de 20,00 € o 50,00 € en funció del valor de la butlleta premiada. Les persones que obtinguin butlletes no premiades i que siguin guanyadores del sorteig descrit en el punt 3 de l’article 3 rebran vals de compra per valor de 500,00 €.
3. Tots els vals tindran un valor monetari de 10,00 € cada un.
4. La consignació pressupostària màxima assignada a aquestes subvencions és de 22.940,00 € a càrrec de l’aplicació pressupostària 4300.4700. L’Ajuntament de Solsona no s’obliga, en cap cas, a exhaurir aquest import màxim.
Article 5. Requisits i persones beneficiàries
1. Poden ser beneficiàries dels premis directes de les butlletes recollits en el punt 2 de l’article 3 totes les persones amb un document d’identitat, DNI/NIE/passaport, vàlidament emès pel seu estat d’origen.
2. Poden ser beneficiàries del sorteig de les butlletes no premiades, d’acord amb el funcionament recollit al punt 3 de l’article 3, totes les persones majors d’edat  empadronades al municipi de Solsona.
Article 6. Termini i vigència dels vals
1. Els vals es podran bescanviar entre l’1 i el 25 de desembre del 2022, ambdós inclosos. L’Ajuntament de Solsona es reserva el dret de prorrogar aquests terminis si ho creu oportú.
2. Els vals, un cop adquirits, no es podran retornar ni canviar novament a euros. Tampoc es reemplaçaran en cas de pèrdua o robatori.
3. Els vals que no s’hagin bescanviat als comerços i establiments per béns o serveis abans del 25 de desembre del 2022 (inclòs) quedaran sense efecte i sense possibilitat ni de reintegrament ni d’ús en campanyes posteriors.
Article 7. Forma de justificació i pagament
1. Abans del 31 de desembre de 2022, el comerç o establiment, haurà d’emetre una factura electrònica a l’Ajuntament de Solsona amb el valor total dels vals recollits, incloent l’IVA corresponent per cada establiment o producte, fins a la data d’emissió de la factura. Per exemple, en el cas d’un establiment que vengui productes o serveis amb un IVA del 21%, si s’han recollit vals per un valor de 50,00 €, caldrà fer una factura amb un preu base de 41,32 € i un IVA de 8,68 €.
2. Un cop emesa la factura, una persona de l’Ajuntament de Solsona comprovarà que l’import de la factura és igual al valor dels vals recollits.
3. Comprovat l’import i conformada la factura, se n’aprovarà el pagament que es farà abans de finalitzar el mes mitjançant transferència bancària.
Article 8. Drets de les persones beneficiàries
1. La persona beneficiària té dret a utilitzar aquesta subvenció en forma de vals de compra a qualsevol del comerços i establiments adherits a la campanya.
2. Té dret també a rebre informació de l’Ajuntament de Solsona i de l’Agència de Desenvolupament de Solsona i Cardona sobre aquesta campanya i sobre qualsevol dels punts recollits en aquestes bases.
Article 9. Obligacions de les persones beneficiàries
1. Només la persona beneficiaria podrà fer la compra de béns o serveis amb els seus vals. Per garantir que sigui així, el seu DNI/NIE/passaport constarà en els vals adquirits. En cap cas es preveu que puguin ser terceres persones les que utilitzin els vals.
2. En el moment de bescanviar els vals en els comerços i establiments adherits la persona haurà de mostrar el DNI/NIE per tal de poder garantir la traçabilitat del val. En cas de persones estrangeres podran fer-ho amb el passaport.
3. Fer ús dels vals d’acord amb el contingut d’aquestes bases reguladores.
Article 10. Òrgan competent
L’òrgan competent per aprovar aquestes bases és la Junta de Govern Local.
Article 11. Publicitat de la convocatòria
1. La convocatòria es publicarà a la seu electrònica municipal, al Butlletí Oficial de la Província de Lleida i al tauler d’edictes municipal i a la seu electrònica. L’exposició al públic de les bases serà de 20 dies hàbils.
2. Els terminis per a les actuacions municipals de la ciutadania computaran des de la publicació a la seu electrònica municipal.
Article 12. Tractament de dades de caràcter personal
D’acord amb el Reglament 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE i amb la llei orgànica en matèria de protecció de dades de caràcter personal, les dades de caràcter personal de les persones sol·licitants seran tractades amb la única finalitat de gestionar i tramitar aquesta convocatòria d’acord amb els principis de seguretat i confidencialitat que la normativa sobre protecció de dades estableix.


GOVERNACIÓ
	Expedient 2151/2022. Ocupació de la via pública amb taules i cadires –pl. de Sant Joan

	Desfavorable
	Tipus de votació: unanimitat

	Vista la sol·licitud de permís per a desplaçar, durant la temporada d’hivern, quatre taules de la terrassa habitual a la zona on hi ha un banc davant de l'antic forn de Sant Joan tocant al carrer de la Regata, els caps de setmana i festius de les 12.00 a les 15.00 hores (hora del vermut);
Vist que en diverses ocasions, representats del bar sol·licitant han demanat poder ocupar aquest espai per col·locar taules i cadires i des de l’Ajuntament sempre s’ha descartat aquesta opció per no impedir la sortida dels veïns dels immobles i locals que hi han en aquesta zona;
Vist que en termes de seguretat viària, l’interior de la plaça de Sant Joan reuneix millors condicions per a què els usuaris disposin de major seguretat;
Vist l’informe 560/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que no es pot atendre la seva sol·licitud.


	Expedient 2175/2022. Canvi de nom de la llicència del gual – c/ de Pau Picasso

	Favorable
	Tipus de votació: unanimitat

	Vista la sol·licitud de canvi de nom de la concessió de la llicència per col·locar un gual de entrada i sortida de vehicles a la via púbica;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Atès que el canvi de nom sol·licitat afecta un gual del carrer de Pau Picasso que actualment està a nom d’X;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


	Expedient 2173/2022. Institut Francesc Ribalta – ocupació espai públic

	Favorable
	Tipus de votació: unanimitat

	Vista la sol·licitud presentada i subscrita per Josep Maria Porredón i Bantolra, director de l’Institut Francesc Ribalta, amb NIF Q7555280B, en què demana autorització per poder dur a terme una pràctica educativa, que consisteix en prendre la pressió arterial a la ciutadania, el dia 11 de novembre, de les 11.00 a les 13.00 hores, davant de l'Ajuntament, amb l’alumnat del Cicle formatiu de Grau Mitjà de Cures Auxiliars d’Infermeria i d’Atenció a les Persones amb Dependència; també demana poder disposar d'una taula i quatre cadires;
Vist l'informe 562/20211 emès per la Policia Local i a proposta de la regidora delegada de Governació i de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


	Expedient 2185/2022. ABP Solsonès – material informatiu per evitar el risc de robatoris a domicilis

	Favorable
	Tipus de votació: unanimitat

	La regidora delegada de Governació dona compte de la comunicació tramesa per l’ABP del Solsonès amb la qual s’adjunta un seguit de material informatiu amb consells de seguretat a domicili per evitar el risc de robatoris a domicilis, molt freqüents en aquesta època de l’any.


HABITATGE
	Expedient 1637/2022. Adhesió acord marc – Programa d'ajuts a les entitats que integren l'Administració local de Catalunya que gestionen habitatges que formen part del Fons d’habitatge de lloguer destinat a polítiques socials 

	Favorable
	Tipus de votació: unanimitat

	Vist que la Junta de Govern Local, en la sessió duta a terme el dia 16 d'agost de 2022, acordà sol·licitar a l'Agència de l'Habitatge de Catalunya l'adscripció dels habitatges, tant en règim de propietat com en règim de lloguer, dels que disposa l'Ajuntament de Solsona al Fons d'habitatges de lloguer destinat a polítiques socials;
Vist que l'Agència de l'Habitatge de Catalunya ha fet arribar l'Acord Marc per a l'adhesió al programa d'ajuts a les entitats que integren l'Administració local de Catalunya que gestionen habitatges que formen part del Fons d’habitatge de lloguer destinat a polítiques socials i el document d'adhesió a l'Acord Marc;
A proposta del regidor delegat d'Habitatge, 
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda adherir-se a l'Acord Marc per a l'adhesió al programa d'ajuts a les entitats que integren l'Administració local de Catalunya que gestionen habitatges que formen part del Fons d’habitatge de lloguer destinat a polítiques socials, que es transcriu tot seguit:
«Acord Marc per a l'adhesió al programa d'ajuts a les entitats que integren l'Administració local de Catalunya que gestionen habitatges que formen part del Fons d’habitatge de lloguer destinat a polítiques socials (ref. BDNS 658257)
I. D’acord amb el que disposa l’article 2 de la Llei 13/2009, de 22 de juliol, de l’Agència de l’Habitatge de Catalunya (d’ara endavant, l’Agència), aquesta és una entitat de dret públic que té per finalitat executar i gestionar les polítiques d’habitatge que són competència de la Generalitat de Catalunya, les quals s’han de desenvolupar d’acord amb els principis de cooperació i col·laboració amb els ens locals, i en concertació, si escau, amb altres ens de caràcter públic o privat.
L'article 3 de la Llei esmentada atribueix a l'Agència, entre d'altres, la funció de gestionar i executar programes socials relacionats amb l'habitatge per al foment del lloguer i d'evitar que cap persona resti exclosa d'un habitatge per motius econòmics, tot garantint l'estabilitat i la seguretat dels residents més vulnerables.
Aquesta Llei defineix que són objectius de l’Agència de l’Habitatge de Catalunya, l’execució i la gestió de les polítiques d’habitatge que són competència de la Generalitat i, especialment les relatives a les actuacions públiques que en matèria d’habitatge han de garantir la proximitat al territori, amb una gestió integrada de les actuacions públiques de conformitat amb els principis de subsidiarietat, coordinació, cooperació i col·laboració amb els ens locals.
II. El Decret 75/2014, de 27 de maig, del Pla per al dret a l'habitatge, estableix ajuts per garantir que l'esforç per al pagament del lloguer de l'habitatge habitual sigui proporcionat als ingressos ponderats de la unitat de convivència, especialment si els membres que la integren es troben en situació d'emergència social o en risc d'exclusió residencial.
III. Mitjançant l’acord de 12 de juny de 2015 es va constituir el Fons d'habitatge de lloguer destinat a polítiques socials. Aquest fons es configura com un instrument destinat a posar a disposició de les persones i famílies en risc d'exclusió residencial els habitatges de titularitat pública o privada que integrin aquest fons en règim de lloguer social. Dels habitatges que formen part d'aquest fons, destaquen els que provenen dels parcs d'habitatges gestionats per ens locals.
Aquest Acord disposa que els habitatges adscrits al Fons que estiguin gestionats per administracions públiques, hauran de ser llogats per un import inferior en un 20% a la mitjana del lloguer de mercat de la zona, d’acord amb les estadístiques del registre de fiances de lloguer de la Generalitat de Catalunya.
IV. D’acord amb l’article 140.1, apartats c) i d) de la Llei 40/2015, d’1 d’octubre, de Règim Jurídic del Sector Públic, les administracions públiques actuen i es relacionen de conformitat amb el principi de col·laboració - entesa com el deure d’actuar amb la resta d’administracions públiques per assolir fins comuns - i amb el principi de cooperació - quan dos o més Administracions de forma voluntària i en exercici de les seves competències, assumeixen compromisos específics per dur a terme una acció comú.
L’article 143.2 de la mateixa Llei indica que la formalització de les relacions de cooperació requereix l’acceptació expressa de les parts, formulada en acords d’òrgans de cooperació. Així mateix l’article 144.1 preveu diferents tècniques de cooperació, entre les quals, l’apartat d) determina la prestació de mitjans materials, econòmics o personals a altres administracions públiques. L’apartat 2 del mateix article 144 precisa que en els acords en què es formalitzi la cooperació s’han de preveure les condicions i els compromisos que assumeixen les parts que els subscriuen.
V. Així mateix, l’article 90.3.d) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, preveu que la concurrència en la concessió de subvencions no serà preceptiva si els beneficiaris són corporacions i entitats locals i l'objecte de la subvenció és inclòs en plans o en programes prèviament aprovats.
Per tot això, i amb la finalitat de fixar els criteris i difondre el procediment per a l’adhesió al programa d’ajuts per a les entitats que integren l’Administració local de Catalunya que gestionen habitatges que formen part del fons d’Habitatge de lloguer destinat a polítiques socials,
S’acorda
Primer. Objecte
Aquest Acord té per objecte oferir a les entitats que integren l’administració local de Catalunya que gestionen habitatges que formen part del fons d’Habitatge de lloguer destinat a polítiques socials, exclòs l’Ajuntament de Barcelona, la possibilitat d’adherir-se al programada d’ajuts previst per l’Agència de l’Habitatge de Catalunya per a contribuir al finançament dels ajuts que aquestes entitats apliquen en els lloguers o contraprestacions dels contractes de lloguer o cessió d’ús dels habitatges que formen part dels Fons d’habitatge de lloguer destinat a polítiques socials, per tal de prevenir situacions de risc d’exclusió residencial.
Segon. Obligacions dels ens local adherits
Les entitats que s’adhereixin a aquest acord es comprometen a:
a) Estar adherides al Fons d’habitatge de lloguer destinat a polítiques Socials, a data 17/10/2022.
b) Comunicar a l'Agència qualsevol modificació en les condicions, règim jurídic o destinació i ús dels habitatges pels quals l’Agència realitza aportacions.
c) Proporcionar en tot moment la informació que els sigui demanada respecte de les actuacions de gestió d’habitatges objecte d’aquest Acord, i sotmetre's a les actuacions de comprovació i control de l'òrgan instructor, de la Intervenció General de la Generalitat de Catalunya, de la Sindicatura de Comptes i d'altres òrgans competents d'acord amb la normativa aplicable.
d) Conservar els documents justificatius de l’aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
Tercer. Obligacions de l’Agència de l’Habitatge de Catalunya
L’Agència de l’Habitatge de Catalunya realitzarà una aportació econòmica per tal de cooperar en el finançament dels ajuts que les entitats adherides apliquen en els lloguers o contraprestacions dels contractes de lloguer o cessió d’ús dels habitatges que formen part dels Fons d’habitatge de lloguer destinat a polítiques socials, segons els paràmetres i imports que s'estableixen en el pacte següent.
Aquestes aportacions resten condicionades a l’existència de crèdit suficient i adequat per finançar les obligacions que se’n deriven.
Quart. Aportació
L'import de la dotació pressupostària d'aquestes aportacions es fa amb càrrec a la partida D/4690001 “A altres ens dependents de corporacions locals” del pressupost prorrogat de l’Agència de l’Habitatge de Catalunya per a l’exercici 2022, per un import de fins a 2.200.000 €, d’acord amb els termes que s’estableixen a continuació.
- L'Agència de l’habitatge realitzarà, anualment i durant la vigència d’aquest Acord, el pagament d’un import màxim per habitatge gestionat de fins a 150,00 € mensuals, per les mensualitats incloses entre el mes següent al de signatura del contracte i el mes de desembre d’aquella anualitat, inclòs.
Aquest import es determinarà per la diferència entre la renda de lloguer ajustada (la fixada per l’entitat adherida en atenció a les circumstàncies personals de la unitat de convivència del llogater de l’habitatge) i la renda de lloguer objectiva (la que correspondria pagar d’acord amb els preus habituals i les característiques de l’habitatge), amb un import màxim mensual de 150,00 €.
- En tot cas, l’aportació màxima serà de 1.800,00 € per habitatge.
- Excepcionalment, per als casos d’habitatges adjudicats a proposta d’una mesa de valoració de situacions d’emergències econòmiques i socials, l’aportació màxima per habitatge serà de fins a un import equivalent a 240,00 € mensuals.
Aquest import es determinarà per la diferència entre la renda de lloguer ajustada (la fixada per l’entitat adherida en atenció a les circumstàncies personals de la unitat de convivència de l’adjudicatari de l’habitatge per acord de la Mesa d’emergències) i la renda de lloguer objectiva (la que correspondria pagar d’acord amb els preus habituals i les característiques de l’habitatge), amb un import màxim mensual de 240,00 €.
- El pagament d’aquestes quantitats resta subjecte a l'import màxim de la dotació pressupostària i no genera dret de continuïtat en l'assignació de finançament als beneficiaris.
- En el supòsit que el nombre de sol·licituds superi l'import màxim de la dotació pressupostària, es procedirà a prorratejar l’import global del pressupost entre els diferents habitatges gestionats per les entitats locals adherides.
Cinquè. Sistema d’Adhesió a l’Acord
Les entitats que integren l’Administració local de Catalunya que gestionen habitatges que formen part del Fons d’habitatge de lloguer destinat a polítiques socials poden adherir-se a aquest Acord mitjançant la presentació a l’Agència del document d’adhesió de l’Annex 1, al qual s’adjuntarà la documentació que consta a l’Annex 2, en el termini màxim de 15 dies naturals des de la data de recepció de la tramesa d’aquest Acord mitjançant l’EACAT.
Sisè. Justificació
Les aportacions a les entitats locals adherides es faran anualment, un cop justificades les actuacions objecte d’aquest Acord.
La forma de justificació de la despesa s’haurà d’ajustar a les previsions contingudes al Decret legislatiu 3/2002, de 24 de desembre, pel qual s’aprova el Text refós de la Llei de finances públiques de Catalunya, i l’Ordre ECO/172/2015, reguladora de les diferents modalitats de justificació de subvencions, amb la presentació de la documentació relacionada a l’Annex 3, referida a cada habitatge gestionat, davant l’Agència de l’Habitatge de Catalunya, abans del 31 de gener del 2023.
Setè. Exclusió
Queden exclosos d’aquest Acord els habitatges següents:
- Habitatges que siguin titularitat de l’Agència de l’Habitatge de Catalunya.
- Els contractes dels habitatges als que s’hagi aplicat les mesures previstes al Reial Decret-llei 11/2020, de 31 de març, pel qual s’adopten mesures urgents complementàries en l’àmbit social i econòmic per fer front al COVID-19 i concretament les previstes a l’article 4 relatiu a l’aplicació automàtica de la moratòria del deute arrendatari en cas de grans tenidors i empreses o entitats publiques d’habitatge.
- Els habitatges els llogaters dels quals ja gaudeixin de les subvencions i les prestacions per al pagament del lloguer que l'Agència de l'Habitatge de Catalunya atorgui o, si és el cas, renovi, per al mateix any.
- Els habitatges que hagin rebut els ajuts que es concedeixen a les entitats adherides a la Xarxa d'Habitatges d'Inserció Social.
Novè. Protecció de dades i transparència
Els fitxers automatitzats que continguin dades de caràcter personal o qualsevol altre mitjà d’intercanvi d’informació que es dugui a terme o sigui gestionat per les parts vinculades a aquest Acord, estaran subjectes, a tots els efectes, al Reglament (UE) general de protecció de dades, a la Llei Orgànica 3/2018, de 5 de desembre, de Protecció de Dades Personals i garantia dels drets digitals i a la resta de normativa d’aplicació.
Paral·lelament, les parts han de garantir el dret d’accés d’acord amb la Llei 19/2014, de 29 de desembre, de transparència, accés a la informació pública i bon govern.
Annex 1
Adhesió a l’Acord Marc per a l’Adhesió de les entitats que integren l’Administració local de Catalunya que gestionen habitatges que formen part del Fons d’habitatge de lloguer destinat a polítiques socials
Barcelona, .................
En (nom del representant), en nom i representació de (nom de complert de l’entitat social/Ajuntament) segons (descripció de la documentació en virtut de la qual en té la representació)
Sol·licita
L’adhesió de (nom complert de l’entitat social/Ajuntament) a l’Acord Marc per a l’adhesió de les entitats que integren l’Administració local de Catalunya que gestionen habitatges que formen part del Fons d’habitatge de lloguer destinat a polítiques socials, amb expressa manifestació del compromís ineludible d’atendre i complir amb totes les obligacions derivades del referit Acord.
Nom
Càrrec
Entitat
Annex 2
Documentació que cal adjuntar al document d’adhesió:
· Certificat de la persona titular de la intervenció o secretaria-intervenció de l'ens local, del president/a de l'entitat pública o del òrgan de govern corresponent, d’acord amb el model facilitat per l’Agència, en què consti:
· Les dades dels habitatges gestionats per l’ens local, pels quals sol·licita l’adhesió al present Acord.
· Que disposen de la documentació següent, que els òrgans competents de l'Agència de l'Habitatge de Catalunya podran sol·licitar per efectuar les comprovacions necessàries:
· Els contractes d'arrendament o cessió d'ús.
· Els rebuts de la renda del contracte d'arrendament o de la prestació del contracte de cessió d'ús de l'habitatge.
· La documentació acreditativa dels ingressos de la unitat de convivència.
· L'import de la renda o de la contraprestació que objectivament correspondria a aquell habitatge, sense ajustar-se als ingressos de la unitat de convivència.
· Imprès normalitzat a nom de l'entitat sol·licitant amb les dades bancàries del compte en què s'ha de realitzar l’ingrés de les quantitats a abonar per l’Agència.
Annex 3
Documentació a aportar pels ens locals adherits, per tal de justificar les actuacions objecte d’aquest Acord:
· Una declaració responsable de la persona titular de la intervenció o secretaria-intervenció de l'ens local, amb el contingut mínim següent:
· Que l'import de la subvenció (identificació de l'actuació subvencionada) ha estat registrat en la comptabilitat.
· Que la relació de despeses que s'adjunta a la declaració responsable (la renda o la contraprestació efectivament cobrada per l’ens local en relació a cadascun d’aquests habitatges pels quals s’ha adherit l’ens local) correspon a actuacions subvencionables, justificades mitjançant factures o altres documents comptables de valor probatori equivalent, i que han estat efectuades i pagades dins dels terminis establerts en la convocatòria de la subvenció i les bases reguladores.
· Que l'objecte subvencionat ha estat executat d'acord amb l’Acord Marc i la normativa aplicable.
· Que el total de les fonts de finançament no supera el cost de l'actuació subvencionada.
· Que la documentació original acreditativa de les despeses realitzades es troba a disposició de l'òrgan concedent, de la Intervenció General de la Generalitat i de la Sindicatura de Comptes.
Documentació a aportar per les entitats públiques adherides, per tal de justificar les actuacions objecte d’aquest Acord:
1. Una memòria explicativa del compliment de la finalitat de l'acció, activitat o projecte subvencionat, en què s'indiquin les activitats realitzades i els resultats obtinguts.
2. Una memòria econòmica sobre el cost de les activitats realitzades, on consti:
a) Una relació classificada de les despeses, en relació a cadascun dels habitatges, amb la identificació del llogater, l'import de la renda, i la data d’emissió i, si s’escau, de pagament dels rebuts.
b) Una declaració responsable amb el contingut mínim següent:
· Que el total de les fonts de finançament no supera el cost de l'actuació subvencionada.
· Que es disposa d'un sistema de comptabilitat separada o que els justificants de despesa tenen assignat un codi comptable comú a les transaccions relacionades amb l'actuació subvencionada.
c) Una relació detallada dels altres ingressos o subvencions que hagin finançat l'activitat subvencionada amb indicació de l'import i la seva procedència. Quan els justificants de les despeses s'imputin parcialment a d'altres subvencions, s'ha d'indicar la quantia exacta o percentatge imputat a cadascuna, amb la identificació dels òrgans concedents.»


HISENDA
	Expedient 1178/2022. Bonificació 50% IBI – instal·lació d'un sistema de captació d'energia solar fotovoltaica d’autoconsum en una instal·lació en sòl urbà residencial, c/ de la Forja

	Favorable
	Tipus de votació: unanimitat

	Vista la sol·licitud de bonificació corresponent de l'impost sobre béns immobles (IBI), per a l’obra d'instal·lació d'un sistema de captació d'energia solar fotovoltaica d'autoconsum en una instal·lació en sòl urbà residencial situada al carrer de la Forja (llicència núm. Mn2022/133), llicència concedida per acord de la Junta de Govern Local el dia 20 de juny de 2022;
Vist que s'ha aportat la documentació justificativa de final d'obra (registre d'entrada 2022-E-RE-1177, de 20 de setembre);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda:
1. Informar favorablement la bonificació del 50% de l’IBI, fins a un import màxim de cinc-cents euros (500,00€) per any, fins un màxim de 3 anys, a la instal·lació en sòl urbà situada al carrer de la Forja (ref. cadastral 6504902CG7560S0002XX).
2. Donar trasllat d’aquest acord a la part interessada i a l’Organisme Autònom de Gestió i Recaptació de Tributs Locals de la Diputació de Lleida.


	Expedient 2187/2022. Aprovació dels padrons fiscals corresponents al 3r trimestre de 2022 – taxa distribució aigua, recollida escombraries i clavegueram

	Favorable
	Tipus de votació: unanimitat

	Atès que han estat confeccionats els padrons de la taxa per distribució d’aigua, la taxa per recollida d’escombraries i la taxa de clavegueram del tercer trimestre de l’any 2022;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents:
1. Aprovar els padrons fiscals corresponents al tercer trimestre de l’any 2022 que inclou la taxa per distribució d’aigua, la taxa per recollida d’escombraries i la taxa de clavegueram.
2. Determinar com a període voluntari de cobrament per a les taxes esmentades des del 22 de novembre de 2022 al 23 de gener de 2023, ambdós inclosos.
3. Publicar al tauler d’anuncis i al BOP l’edicte corresponent perquè es puguin deduir les reclamacions que es creguin convenients i a l’efecte de notificació col·lectiva.


MERCAT
	Expedient 1701/2021. Transmissió parada núm. 9 del mercat de venda no sedentària de Solsona

	Favorable
	Tipus de votació: unanimitat

	Atès que en data 15 d’octubre del 2021 la titular d’una parada del mercat de venda no sedentària de Solsona va presentar a l’Ajuntament de Solsona una sol·licitud per tal de traspassar la parada al·legant motius de conciliació familiar que li impedien seguir amb l’activitat comercial habitual al mercat setmanal dels divendres;
Atès que en data 19 d’abril del 2022 la titular ha entrat una segona instància amb el preu definitiu que sol·licita pel traspàs, en cas de ser aprovat;
Atès que d’acord amb l’article 15, apartat 7, de la Llei 18/2017 d’1 d’agost de comerç, serveis i fires les autoritzacions dels mercats de marxants són transmissibles quan es produeix una situació sobrevinguda a la voluntat del marxant;
Atès que en data 2 de maig del 2022 la Junta de Govern Local va aprovar la transmissió de l’esmentada parada;
Atès que cap de les persones que van quedar fora de les licitacions anteriors va notificar interès per exercir el seu dret prioritari de compra de la parada;
Atès que, en data 29 de juliol del 2022, es va publicar la oferta de transmissió de la parada al Butlletí Oficial de la Província de Lleida per un valor de 2.000,00 €;
Atès que, en data 1 d’agost del 2022, X, amb DNI núm. ***8090**, va presentar una sol·licitud de compra de la parada, sent l’única sol·licitud presentada;
Atès que, en data 4 d’octubre del 2022, X va presentar tota la documentació correctament d’acord amb el requeriment fet per l’Ajuntament;
Atès que, en data 11 de novembre del 2022, la titular de la parada ha presentat una instància genèrica dient que la transmissió de la parada s’havia fet correctament d’acord amb els requisits publicats a l’oferta pública i aportant el justificant de pagament de la parada per part d’X;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la transmissió de l’autorització per a la venda no sedentària corresponent a la parada X del mercat de venda no sedentària de Solsona propietat d’X, amb DNI núm. ***3583**, a X, amb DNI núm. ***8090**, d’acord amb les característiques següents:
Situació: zona passeig de Sant Antoni M. Claret - plaça del Camp
Dimensions: 8 metres lineals
Horari de venda: tots els divendres de 8.30 a 13.30 hores
Finalització de la llicència: 2032
Activitat: venda de roba.


PARCS I JARDINS
	Expedient 2028/2022. Queixa – pollancre situat dins el recinte de les piscines de la Cissa

	Favorable
	Tipus de votació: unanimitat

	Vista la sol·licitud que fa palesa la seva queixa per la mida del pollancre que hi ha situat dins el recinte de les piscines de la Cissa, propietat de l’Ajuntament de Solsona, les fulles del qual els embussen els embornals de la teulada i el fullatge els perjudica el funcionament de les plaques solars, per la qual cosa demana que es prenguin les mesures oportunes per pal·liar el problema;
A proposta del regidor delegat de Parcs i Jardins,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que l'Ajuntament durà a terme una poda selectiva de l'arbre per tal d'evitar les molèsties que ocasiona.


PERSONAL
	Expedient 2159/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per assistir al curs "Formació bàsica LGTBIQA+", organitzat pel Consell Comarcal del Solsonès i que s'impartirà en modalitat presencial el dia 23 de novembre de les 9.00 a les 11.00 hores a Solsona;
Vist el que estableix el pacte-conveni de l'Ajuntament de Solsona a l'article 10;
Vist que aquesta treballadora té autoritzades fins el dia d'avui un total de 27,5 hores de formació coincidents amb la jornada de treball;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les hores de formació coincidents amb la jornada laboral i autoritzar les despeses pel desplaçament. Cal registrar al sistema de control horari una incidència deformació a l'inici de la sessió i una entrada a l'hora que acabi. Una vegada finalitzada la formació caldrà fer arribar el certificat corresponent.
Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.


	Expedient 2160/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per assistir al curs "Microracismes: Una mirada interseccional i de gènere. Revisem els prejudicis", organitzat pel Consell Comarcal del Solsonès i que s'impartirà en modalitat presencial el dia 16 de novembre de 2022, de les 9.30 a les 13.30 hores a Solsona;
Vist el que estableix el pacte-conveni de l'Ajuntament de Solsona a l'article 10;
Vist que aquesta treballadora ja té més de 40 hores de formació coincidents amb la jornada de treball autoritzades durant l’exercici 2022;
A proposta de la regidora delegada de Governació;
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
1. Aprovar la sol·licitud presentada autoritzant la participació al curs.
2. Denegar la comptabilització de les hores de formació sol·licitada per superar el nombre d’hores de formació anuals previstes al pacte-conveni.


	Expedient 2162/2022. Permís per formació

	Favorable
	Tipus de votació: unanimitat

	Vista la sol·licitud presentada per una treballadora municipal en què sol·licita permís per formació per assistir al curs "Fonts i mètodes d’anàlisi socioeconòmica del desenvolupament econòmic local", organitzat per la Diputació de Barcelona, que s’impartirà en modalitat presencial els dies 9, 14, 21 i 28 de novembre de 2022, de les 9.30 a les 14.30 hores, i en modalitat en línia les hores restants, amb un total de 25 hores;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada i autoritzar les hores de formació coincidents amb la jornada laboral amb un màxim de 25 hores. Cal registrar al sistema de control horari una incidència de formació a l'inici de la sessió i una sortida a l'hora que acabi. Una vegada finalitzada la formació caldrà fer arribar el certificat corresponent. No s'inclouen les despeses de desplaçament.
Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.


URBANISME
	Expedient 1714/2022. Llicència urbanística – instal·lació d'un sistema de captació d'energia solar fotovoltaica per autoconsum en una instal·lació en sòl urbà, c/ del Serrat d'en Mingo

	Favorable
	Tipus de votació: unanimitat

	Vista la sol·licitud de llicència per a la instal·lació d'un sistema de captació d'energia solar fotovoltaica d’autoconsum en una instal·lació en sòl urbà situada al carrer del Serrat d’en Mingo (referència cadastral 6704607CG7560S0002HX) (llicència núm. Mn2022/261);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme, Obres i Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada tal i com es planteja, realitzant la instal·lació en modalitat d'integració total en sòl urbà, amb els panells situats a la coberta plana, i sotmetent-la a l’adopció de les condicions següents:
· Abans d'iniciar els treballs d'instal·lació caldrà presentar:
· certificat de solidesa acreditant que la construcció és apte per a l'ús que se li vol donar segons la normativa d'aplicació, "Codi Tècnic de l'Edificació" o declaració responsable de disposar-lo,
· en cas de tractar-se d'un edifici plurifamiliar, autorització de la comunitat de propietaris.
· Caldrà complir amb l'Ordenança municipal reguladora dels sistemes de captació d'energia solar fotovoltaica.
Igualment s’informa que, donat el cas, no s’autoritza la instal·lació de panells sobre cobertes de fibrociment amb amiant atesa la Instrucció 1/2021 de la Direcció General de Relacions Laborals, Treball Autònom, Seguretat i Salut Laboral relativa a l’aplicació del Reial decret 396/2006, de 31 de març, sobre l’amiant, pel que fa al doblatge de cobertes i a la instal·lació de plaques solars o de qualsevol altre element sobre cobertes de fibrociment.
2. Sense perjudici del compliment de la normativa de seguretat i salut laboral.
3. En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
4. Una vegada finalitzada la instal·lació s’haurà de presentar la documentació requerida a l’article 3 de l’Ordenança reguladora dels sistemes de captació d'energia solar fotovoltaica als terrenys, edificis i construccions situats al terme municipal de Solsona:
· certificat de direcció i acabament d’obra emès per facultatiu competent o instal·lador que acrediti que els treballs s’han dut a terme d’acord amb la memòria tècnica valorada o el projecte tècnic segons el cas,
· presentar si s’escau la inscripció a indústria de la modificació de la instal·lació de baixa tensió,
· aportar document acreditatiu d’acompliment del procediment administratiu i de la inscripció en el Registre d’Autoconsum de Catalunya d’una instal·lació generadora.
5. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 1837/2022. Llicència de primera ocupació – c/ de la Civada, 2

	Favorable
	Tipus de votació: unanimitat

	Vista la sol·licitud de llicència de primera ocupació per a un habitatge unifamiliar aïllat de nova construcció situat al carrer de la Civada (ref. cadastral 6289201CG7468N0001FY), que disposa de llicència d’obres per decret d’Alcaldia 184/2019, de 20 de juny, (llicència núm. Mj2019/8);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme, Obres i Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir la llicència sol·licitada.


	Expedient 2072/2022. Llicència de segregació – ctra. de Manresa

	Favorable
	Tipus de votació: unanimitat

	Vista la sol·licitud que demana llicència de segregació d’un local situat a la carretera de Manresa (ref. cadastral 7803106CG7570S0089RB);
Vist l'informe emès pels Serveis Tècnics Municipals de 11 de novembre de 2022, a proposta de l’alcaldessa i de la regidora delegada d’Urbanisme, Obres i Serveis,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència per la segregació de l’entitat 89, de manera que en resultin les entitats definides a la memòria tècnica aportada i que són les següents: 
Número
Situació
Ús
M²
Entitat 89
P. soterrani -1
comercial
205,85 
Entitat 89-bis
P. baixa
comercial
  59,80
2. Comunicar al sol·licitant que caldrà actualitzar les dades cadastrals.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

